राष्ट्रपति ने राज्य में त्रिपुरा सरकार की लोक कल्याणकारी पहल की भी सराहना करते हुए कहा कि पिछड़ा समुदाय के विकास के बिना देश प्रगति नहीं कर सकता। उन्होंने कहा कि त्रिपुरा में आदिवासी समुदाय ने कई एथलीट दिये हैं जिन्होंने अपनी उपलब्धियों से भारत को गौरवान्वित किया है। मुख्यमंत्री विप्लव देव और राज्यपाल तथागत रॉय ने भी कार्यक्रम में लोगों को संबोधित किया। मुख्यमंत्री ने कहा कि त्रिपुरा सरकार सबका साथ, सबका विकास के मंत्र में विश्वास करती है। इस अवसर पर राष्ट्रपति ने त्रिपुरा सुंदरी मंदिर में पूजा भी की। यह देश में 51 शक्ति पीठों में से एक है।